سبحانه من سـواك نص وجهك إعيــون
إزغيــر سبيت الناس من تكبر شلون
ارد انشد الصباغ هم يصبغ اكَــلوب
اصبغ دليلي اعليك واحزن فرد نوب
سـلَم ولَو بالعين تكفي الإشــاره
روحي إبتلت بهواك .. سويلي جـاره
كل ما يجي الليل أذكر وفـاكم
واذكر محاشي الطيب وابجي أبرهاكم
شلونـك.. شلون الدار .. وشلون الأحباب
أذكر جرح بجلاك خبـرني ما طـاب
همي الليالي اتعود واتعاتب أوياك
احجايه للشمات خلاني فركَـاك
منك سمعت الاه كثرت جراحـي
وشبيدي خوية اعليك كَصوا جناحي
يحمل وفى والطيب والرقه كلــها
أوكل مشكله ابهالكون بس يمه حلها
سبحان من خلاك تقسي ابغرامك
جانك اتداوي اجروح رق بكلامك
أرد أسـأل العشاك ليش آنه مشتــاك
نايم إبحضن إهـواي واشكي من الفراك
شحجي شكَل للناس من همي شحجي
مليان بالحسرات بس احجي ابجــي
عمداً أمر بالدار وأشبع مغمــه
وابجي بجي المفطوم ومفارك أمه
علمني عالنسيان ارد انسى ضيمـك
وي غيري كَمره اتصير بس حصتي ضيمك
__________________